Πρόταση κανονισμού (ΕΚ) του Συμβουλίου για τη θέσπιση ειδικών μέτρων στον τομέα των ζώντων φυτών και των προϊόντων της ανθοκομίας

(96/C 216/09)

COM(96) 261 τελικό - 96/0155(CNS)

(Υποβλήθηκε από την Επιτροπή στις 12 Ιουνίου 1996)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 43,

την πρόταση της Επιτροπής,

τη γνώμη του Ευρωπαϊκού Κοινοβουλίου,

Εκτιμώντας:

ότι η παραγωγή του ζώντων φυτών και των προϊόντων της ανθοκομίας αποτελεί σημαντική οικονομική δραστηριότητα σε πολλές χώρες της Ευρωπαϊκής Ένωσης 7

ότι, μετά την αύξηση της παραγωγής εντός της Ευρωπαϊκής Κοινότητας και την αύξηση των εισαγωγών από τρίτες χώρες, η προσφορά των εν λόγω προϊόντων αυξάνεται γρήγορα 7 ότι πρέπει, επομένως, να ενθαρρυνθεί η κατανάλωση 7

ότι υπάρχουν δυνατότητες αύξησης της κατανάλωσης κοινοτικών προϊόντων εντός και εκτός της Κοινότητας, ιδίως μέσω της καλύτερης πληροφόρησης των υφιστάμενων ή πιθανών χρηστών και μέσω της προσαρμογής της παραγωγής στις απαιτήσεις των καταναλωτών 7

ότι οι διάφορες επαγγελματικές κατηγορίες του τομέα πρέπει να παίξουν έναν ειδικό ρόλο στην εφαρμογή των μέσων που έχουν ως στόχο της ανάπτυξη της κατανάλωσης 7

ότι πρέπει να προβλεφθεί η ενθάρρυνση των ειδικών ενεργειών αύξησης της κατανάλωσης με τη χρηματοδοτική συμμετοχή της Κοινότητας στις εν λόγω ενέργειες 7 ότι πρέπει να προβλεφθεί η συστηματική αξιολόγηση των χρηματοδοτουμένων δράσεων όσον αφορά των υλοποίηση των στόχων 7

ότι τα προβλεπόμενα μέτρα στοχεύουν στη ρύθμιση της αγοράς των ζώντων φυτών και των προϊόντων της ανθοκομίας 7 ότι πρέπει, επομένως, να θεωρηθούν οι δαπάνες που προκύπτουν από την κοινοτική συγχρηματοδότηση ως παρέμβαση κατά την έννοια του άρθρου 3 του κανονισμού (ΕΟΚ) αριθ. 729/90 του Συμβουλίου, της 21ης Απριλίου 1970, περί της χρηματοδότησης της κοινής γεωργικής πολιτικής (1),

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Η Κοινότητα μπορεί να συμμετέχει στη χρηματοδότηση ενεργειών που στοχεύουν στην αύξηση της κατανάλωσης κοινοτικών ζώντων φυτών και προϊόντων της ανθοκομίας (κωδικός ΣΟ 06) που υποβάλλονται και εφαρμόζονται από αντιπροσωπευτικές ομάδες των δραστηριοτήτων του τομέα.

Άρθρο 2

1. Οι ενέργειες που αναφέρονται στο άρθρο 1 έχουν ως στόχο τη διαφήμιση και τις δημόσιες σχέσεις, συμπεριλαμβανομένης της οργάνωσης και της συμμετοχής σε εκθέσεις και σε άλλες εμπορικές εκδηλώσεις, εντός και εκτός της Κοινότητας 7

Πριν από τις ενέργειες, εάν είναι απαραίτητο, πραγματοποιούνται μελέτες της αγοράς που έχουν ως στόχο τον καθορισμό της στάσης και της συμπεριφοράς των καταναλωτών, και συνοδεύονται, ενδεχομένως, από την παροχή συμβουλών σε θέματα μάρκετινγκ στους διάφορους επαγγελματικούς φορείς του τομέα.

2. Οι ενέργειες που αναφέρονται στο άρθρο 1 δεν πρέπει να προσανατολίζονται ανάλογα με το εμπορικό σήμα, ούτα να ευνοούν τα προϊόντα που προέρχονται από ένα συγκεκριμένο κράτος μέλος.

Άρθρο 3

1. Η συμμετοχή στη χρηματοδότηση των ενεργειών που προβλέπονται στον παρόντα κανονισμό θεωρείτα ως μέτρο παρέμβασης που προορίζεται να ρυθμίσει τις γεωργικές αγορές κατά την έννοια του άρθρου 3 παράγραφος 1 του κανονισμού (ΕΟΚ) αριθ. 729/70.

2. Η εν λόγω συμμετοχή δεν μπορεί να υπερβαίνει το 60 % των πραγματικών δαπανών των ενεργειών.

Άρθρο 4

Οι ενέργειες που αναφέρονται στο άρθρο 1 δεν μπορούν να χρηματοδοτηθούν από την Επιτροπή για περίοδο μεγαλύτερη των τριών ετών. Στο τελευταίο έτος θα πραγματοποιηθεί μελέτη αξιολόγησης. Η μελέτη αυτή θα αποσκοπεί στην εκτίμηση του βαθμού υλοποιήσεως των στόχων του προβλέπονται στο άρθρο 1, καθώς και στη σκοπιμότητα συνεχίσεως της εν λόγω ενέργειας.

Άρθρο 5

Οι ενέργειες που προβλέπονται στον παρόντα κανονισμό ορίζονται και οι λεπτομέρειες εφαρμογής του παρόντος κανονισμού θεσπίζονται, σύμφωνα με τη διαδικασία που προβλέπεται στο άρθρο 14 του κανονισμού (ΕΟΚ) αριθ. 234/68 του Συμβουλίου, της 27ης Φεβρουαρίου 1968, περί κοινής οργανώσεως αγοράς στον τομέα των ζώντων φυτών και των προϊόντων της ανθοκομίας (2).

Άρθρο 6

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

(1) ΕΕ αριθ. L 94 της 28. 4. 1970, σ. 13 7 κανονισμός όπως τροποποιήθηκε τελευταία από τον κανονισμό (ΕΟΚ) αριθ. 1287/95 (ΕΕ αριθ. L 125 της 8. 6. 1995, σ. 1).

(2) ΕΕ αριθ. L 55 της 2. 3. 1968, σ. 1 7 κανονισμός όπως τροποποιήθηκε τελευταία από τον κανονισμό (ΕΟΚ) αριθ. 3290/94 (ΕΕ αριθ. L 349 της 31. 12. 1994, σ. 105).